લાહોર: પાકિસ્તાનના રેલવે અધિકારીઓએ ચાર ભારતીય મહિલા પ્રવાસીઓને અધૂરા પ્રવાસ દસ્તાવેજોને લઇને દિલ્હી જતી સમજૌતા એક્સપ્રેસમાં બેસવા દીધી નહોતી. એક મહિલાએ ભાવુક થઇને જણાવ્યું હતું કે અધિકારીઓનું કહેવું છે કે અમારા ટ્રાવેલ ડોક્યુમેન્ટ્સ અધૂરા છે. મહિલાએ જણાવ્યું હતું કે તેમના પરિવારના સભ્યો ભારતમાં તેમની રાહ જોઇ રહ્યા છે. મહિલાઓએ વાઘા રેલવે સ્ટેશન પર પાકિસ્તાનના રેલવે અધિકારીઓ સામે દેખાવો કર્યા હતા.